यु- १८ टोलीलाई २ लाख पुरस्कार
साफ यु-१८ च्याम्पियनसिपको विजेता टोलीलाई अखिल नेपाल फुटबल संघ (एन्फा) ले जनही २ लाख रुपैयाँले पुरस्कृत गर्ने भएको छ । 
काठमाडौं — साफ यु-१८ च्याम्पियनसिपको विजेता टोलीलाई अखिल नेपाल फुटबल संघ (एन्फा) ले जनही २ लाख रुपैयाँले पुरस्कृत गर्ने भएको छ ।  भुटानमा दुई साताअघि भएको प्रतियोगितामा नेपालले भारतलाई २-० ले हराउँदै उपाधि जितेको थियो । २३ सदस्य खेलाडीसँगै मुख्य प्रशिक्षक छिरिङ लोप्साङ, सहायक प्रशिक्षक पुष्कर शाही र गोलरक्षक प्रशिक्षक मृगेन्द्र मिश्र टोलीका सदस्य थिए । एन्फाका केन्द्रीय सदस्य गणेश चन्द व्यवस्थापक रहेको टोलीको फिजियोमा राजु दाहाल थिए ।